1. ปัจจัยความเสี่ยง

 ความเสี่ยงทางการตลาด

ความเสี่ยงจากภาวะราคาสูงขึ้นและการขาดแคลนของวัตถุดิบและชิ้นส่วน

จากการขยายตัวของอุตสาหกรรมในประเทศจีน
ที่มีการขยายเติบโตเป็นอย่างมากทำให้ปริมาณการใช้วัตถุดิบและชิ้นส่วนในประเทศจีนไม่เพียงพอ
จึงนำไปสู่การนำเข้าจากประเทศต่างๆ ทั่วโลก อาทิเช่น เหล็ก พลาสติก ทองแดง
ซึ่งเป็นวัตถุดิบและส่วนที่นำมาผลิตเป็นชิ้นส่วนที่สำคัญของผลิตภัณฑ์ของบริษัทฯ
จะมีปริมาณไม่เพียงพอในตลาด ทำให้มีระดับราคาขายสูงขึ้นมาก
และประกอบกับระยะเวลาการสั่งซื้อในแต่ละ lot จะมีระยะเวลายาวนานออกไป
สิ่งเหล่านี้จะมีผลกระทบต่อต้นทุนของสินค้าที่ต้องเพิ่มขึ้นและมีความเสี่ยงต่อการผลิตที่อาจจะไม่สามารถตอบสนองได้ทันตามความต้องการของลูกค้า
อาจจะมีความล่าช้าในการส่งมอบ หรือ จะถูกกระทบต่อการยกเลิกการสั่งซื้อเนื่องจาก
ความล่าช้าต่อการส่งมอบที่ไม่เป็นไปตามกำหนด สิ่งสำคัญอย่างยิ่ง คือบริษัทฯ
จะต้องบริหารจัดการในเรื่องของต้นทุนของสินค้าเพื่อให้รักษาระดับราคาที่สามารถขายแข่งขันได้ในตลาด

อย่างไรก็ตามบริษัทฯ ได้ดำเนินนโยบายในการวางแผนงานการจัดการในการผลิต
ซึ่งจำเป็นที่จะต้องมีการปรับเปลี่ยนแผนการผลิต
ให้มีความยืดหยุ่นและสามารถตอบสนองต่อการขายได้ทันต่อการส่งมอบ นอกจากนั้น บริษัทฯ
ยังต้องมีการวางแผนการสั่งซื้อวัตถุดิบและชิ้นส่วน
ซึ่งจะต้องมีแผนการรองรับและควบคุมให้มีระดับของค่าใช้จ่ายของต้นทุนมิให้สูงขึ้นในที่สุด

ความเสี่ยงจากภาวะเศรษฐกิจที่ซบเซาและภาวะสงครามในตลาดต่างประเทศ

สภาวะเศรษฐกิจของกลุ่มประเทศ Asia อาทิเช่น ไต้หวัน สิงคโปร์ มาเลเซีย
และหลายประเทศใน Asia และรวมทั้งญี่ปุ่น ที่ยังคงภาวะซบเซาอย่างต่อเนื่อง
ถึงแม้ว่าญี่ปุ่นจะมีภาวะเศรษฐกิจดีขึ้นในช่วงปลายปี 2003
แต่ภาพโดยรวมของการเติบโตของการบริโภคลดน้อยลง

นอกจากนั้นภาวะที่ยังไม่สงบของสงครามอิรัก
และเริ่มที่จะมีการขยายความรุนแรงเพิ่มมากขึ้นในหลายๆ ประเทศในกลุ่มตะวันออกกลาง
และขยายวงไปยังหลายประเทศทั่วโลกในเรื่องของการก่อการร้ายสากล
ทำให้มีผลกระทบต่อการขนส่ง ความปลอดภัย รวมไปถึงค่าใช้จ่ายในการขนส่งที่เพิ่มขึ้น
ปัจจัยภายนอกดังกล่าว ทำให้มีผลกระทบต่อการขยายตัวของธุรกิจ อุตสาหกรรม
เกิดการชะลอตัวและบางรายไปจนถึงการชะงักงันของธุรกิจ

ความเสี่ยงจากภาวะตลาดและภาวะการแข่งขัน

ราคายังเป็นปัจจัยสำคัญที่ยังคงมีความรุนแรงและต่อเนื่องในการแข่งขันในตลาดเครื่องใช้ไฟฟ้า
คู่แข่งขันจากค่ายเกาเหลียังคงมีความต่อเนื่องในการพัฒนาผลิตภัณฑ์ที่มีรูปลักษณ์สวยงาม
และมีรูปแบบของผลิตภัณฑ์ที่ดึงดูดลูกค้าได้มาก นอกจากนั้นแล้ว การสนับสนุนในการสร้าง Brand
Image
และการสนับสนุนในการขายอย่างต่อเนื่องเป็นปัจจัยหลักที่ทำให้คู่แข่งขันจากค่ายเกาหลีแข็งแกร่งยิ่งขึ้น
ยิ่งไปกว่านั้น สินค้าจากประเทศจีนได้มีการพัฒนาให้มีความทันสมัย สวยงาม มีมาตรฐานยิ่งขึ้น
และมีราคาถูกมาก อีกรวมทั้งการขยายตัวของธุรกิจ OEM จากจีน
ซึ่งทำให้การแข่งขันในเรื่องราคาเป็นไปด้วยความรุนแรง และส่งผลกระทบต่อสินค้าจากค่ายญี่ปุ่น

นอกจากการแข่งขันกับสินค้าค่ายเกาหลี และประเทศจีนแล้ว สินค้าในกลุ่มจากประเทศญี่ปุ่นเอง
ก็ยิ่งมีการแข่งขันกันเป็นอย่างมากด้วยแต่ละค่ายได้มีการใช้กลยุทธ์ในทางการตลาดทุกรูปแบบเข้ามาใช้ในตลาด
ทั้งการพัฒนาผลิตภัณฑ์ที่มีฟังก์ชั่นใหม่ๆ มีรูปลักษณ์ดึงดูด การโฆษณา ประชาสัมพันธ์
การใช้การสนับสนุนการขายทั้งทางตรงและทางอ้อม
ซึ่งจะสังเกตุได้ว่าบางค่ายได้มีการถอยตัวของบางสินค้าออกไป
จะเห็นได้ว่าความรุนแรงในการแข่งขันในตลาดดังกล่าว
จะเป็นผลในปัจจัยเสี่ยงที่จะทำให้เกิดการเปลี่ยนแปลงอย่างมาก
ซึ่งจะมีทั้งการเข้ามาและออกไปของธุรกิจ

 ความเสี่ยงทางการเงิน

ความเสี่ยงจากสินเชื่อ

ความเสี่ยงทางด้านสินเชื่อ คือความเสี่ยงที่ลูกค้าไม่สามารถชำระหนี้ตามเงื่อนไขที่ตกลงกันไว้
และความเสี่ยงจากการที่คู่สัญญาไม่สามารถปฏิบัติตามเงื่อนไขในสัญญาและเงินให้กู้ยืมอาจทำให้เกิดความสูญเสียทางการเงินได้
ทั้งนี้บริษัทฯ ได้กำหนดนโยบายในการป้องกันความเสี่ยงดังกล่าว
โดยการวิเคราะห์ฐานะทางการเงินของลูกค้าและคู่สัญญา
โดยกำหนดระเบียบการพิจารณาและระยะเวลาในการเก็บหนี้

สินเชื่อของบริษัทฯ หมายถึง การให้เครดิตกับลูกค้าจากการขายสินค้า
ซึ่งเป็นธรรมเนียมการปฏิบัติทางการค้าโดยทั่วไป และการให้กู้ยืมแก่พนักงาน
ซึ่งเป็นสวัสดิการของบริษัทฯ

ความเสี่ยงจากอัตราแลกเปลี่ยนเงินตราต่างประเทศ

ความเสี่ยงจากอัตราแลกเปลี่ยนเงินตราต่างประเทศเกิดจากการขายสินค้า การชำระค่าสินค้า
วัตถุดิบ เครื่องจักร อุปกรณ์ บริษัทฯ
ป้องกันความเสี่ยงจากอัตราแลกเปลี่ยนเงินตราต่างประเทศโดยการทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยน

คาวมเสี่ยงทางด้านอัตราดอกเบี้ย

ความเสี่ยงทางด้านอัตราดอกเบี้ยเกิดขึ้นจากการเปลี่ยนแปลงของอัตราดอกเบี้ยในตลาด
อันจะมีผลกระทบต่อรายได้ดอกเบี้ยและค่าใช้จ่ายดอกเบี้ยในงวดปัจจุบันและในอนาคตของบริษัทฯ